Beku ģints

Bekas (Boletus) ir beku dzimtas sēņu ģints, kura satur vairāk kā 250 sugu, no kurām ap 50 atzītas par ēdamām.Enciklopēdija Britannica Lielā sugu skaita dēļ un pēc ģenētiskās saderības 2014./2015. g. no tās tika izdalītas vēl vairākas radnieciskas ģintis (piemēram, Caloboletus, Rubroboletus, Aureoboletus), daļa sēņu tika pārceltas uz citām ģintīm un šīs reformas rezultātā no 12 Latvijā atrastajām beku ģints sugām pie tās pieskaita vairs tikai 4 baravikas. Tomēr vairums pieejamo publisko avotu ir izdoti pirms šī laika vai pārraksta vecos izdevumus, tāpēc vecā sistemātika pagaidām ir pieejamāka par jauno.

 Morfoloģija 
 Augļķermeņi: cepurīšu sēnes, stobriņu sēnes, masīvi, parasti lietojami pārtikā.
 Cepurīte: sākumā pusapaļa, izpletusies spilvenveida. Gluda vai viegli samtaina, visām baravikām brūna vai ar brūnu nokrāsu.
 Stobriņi: atveres sākumā baltas, vecumā baravikām kļūst dzeltenīgas vai zaļganas, bijušajām ģints sēnēm var būt arī dzeltenas vai sarkanas.
 Kātiņš: resns, ar paplašinājumu apakšas vai vidus daļā, parasti ar tīklotu vai dzīslotu zīmējumu.
 Mīkstums: balts vai dzeltens, baravikām griezumā krāsu nemaina, bijušās ģints sēnes reizēm zilē.
 Sporas: dažādās brūnās nokrāsās.

 Ekoloģija 
Bekas veido mikorizu ar skuju un lapu kokiem, no tām baravikas visbiežāk ar eglēm, priedēm, bērziem, ozoliem. Aug mežos, retāk parkos vai pie atsevišķiem kokiem. Augļķermeņi pārsvarā parādās no jūlija līdz septembrim, labvēlīgos klimatiskos apstākļos no maija līdz novembrim.

 Latvijā atrodamās beku ģints sēnes 
 Latviskie nosaukumi Latīniskie nosaukumi Latīniskais nosaukums pēc 2014. gada Pašreizējās beku ģints sēnes Bērzu baravika Boletus betulicola, Boletus edulis f. betulicola Boletus betulicola, Boletus edulis f. betulicola Egļu baravika Boletus edulis Boletus edulis Ozolu baravika, vasaras baravika Boletus reticulatus, Boletus quercicola Boletus reticulatus Priežu baravika Boletus pinophilus Boletus pinophilus Bijušās beku ģints sēnes Dzeltenā beka Boletus junquilleus Neoboletus junquilleus Dzīslkāta beka Boletus projectellus Aureoboletus projectellus Melnējošā beka Boletus pulverulentus Cyanoboletus pulverulentus Parastā raganbeka, raganu beka Boletus luridus Suillellus luridus Pārslainā beka Boletus erythropus, Boletus luridiformis Neoboletus luridiformis Resnkāta beka Boletus calopus Caloboletus calopus Sakņkāta beka Boletus radicans Caloboletus radicans Sudrabainā beka Boletus fechtneri Butyriboletus fechtneri Velna beka Boletus satanas Rubroboletus satanas

 Skatīt arī 
 Baravikas
 Beku dzimta
 Ēdamās sēnes
 Stobriņu sēnes
 Sviestbeku ģints
 Sēņu kulinārija

 Atsauces 

 Ārējās saites 

 Visas Latvijas bekas
 Catalogue of Life: all names for Boletus 
 Mycobank
 Род Boletus в Калужской области

Kategorija:Bekas
Kategorija:Ēdamās sēnes
Kategorija:Stobriņu sēnes
Kategorija:Sēņu sistemātika